CELEX: 
Language: lt
Date: 2020-07-14 00:00:00
Title: KOMISIJOS DELEGUOTASIS REGLAMENTAS (ES) …/... kuriuo papildomos Europos Parlamento ir Tarybos reglamento (ES) Nr. 1308/2013 ir Europos Parlamento ir Tarybos reglamento (ES) Nr. 1306/2013 nuostatos dėl užstatų pateikimo ir grąžinimo, kai tarifinės kvotos administruojamos chronologine paraiškų pateikimo tvarka

EUROPOS
                            KOMISIJA

                                                      Briuselis, 2020 07 14
                                                      C(2020) 4688 final

                KOMISIJOS DELEGUOTASIS REGLAMENTAS (ES) …/...

                                         2020 07 14

     kuriuo papildomos Europos Parlamento ir Tarybos reglamento (ES) Nr. 1308/2013 ir
     Europos Parlamento ir Tarybos reglamento (ES) Nr. 1306/2013 nuostatos dėl užstatų
     pateikimo ir grąžinimo, kai tarifinės kvotos administruojamos chronologine paraiškų
                                        pateikimo tvarka

LT                                                                                         LT
 ---pagebreak---                                AIŠKINAMASIS MEMORANDUMAS

     1.       DELEGUOTOJO REGLAMENTO BENDROSIOS APLINKYBĖS
     Įgyvendinus 2013 m. bendros žemės ūkio politikos (BŽŪP) reformą pasitvirtino, kad žemės
     ūkio tarifinių kvotų valdymo chronologine tvarka (laikantis paraiškų pateikimo eiliškumo
     principo) sistema turėtų būti taikoma ir toliau.
     Tarifinės kvotos pradedamos taikyti pagal tarptautinius susitarimus arba autonominio
     pobūdžio aktus, grindžiamus Sutarties dėl Europos Sąjungos veikimo (SESV) 207 straipsniu.
     Šioms kvotoms valdyti Sąjungoje reikia specialių taisyklių, kuriomis būtų papildytos esamos
     taisyklės, visų pirma deleguotieji reglamentai (ES) Nr. 907/2014 ir (ES) 2015/2446 (kuriuo
     papildomas Sąjungos muitinės kodeksas).
     Šiuo deleguotuoju reglamentu papildomos Reglamento (ES) Nr. 1308/2013 (BRO) 184
     straipsnyje nustatytos taisyklės, o jis pats grindžiamas to reglamento 186 straipsniu. Į
     deleguotąjį reglamentą įtrauktos nuostatos, anksčiau išdėstytos 31 Komisijos reglamente.
     Kai kurios bendrosios tarifinių kvotų taisyklės, nustatytos iki 2013 m. reformos, nebuvo
     atnaujintos. Todėl kai kurios iš šių nuostatų turi būti pakeistos paprastesnėmis arba
     atnaujintomis taisyklėmis, suderintomis su Reglamentu (ES) Nr. 1308/2013.
     Be to, šiuo reglamentu įgyvendinamos Komisijos deleguotojo reglamento (ES) 2020/760
     nuostatos, kuriomis dabartinė nepakankamai naudojamų tarifinių kvotų, kurių eilės numeriai
     09.4020, 09.4057, 09.4058, 09.4203, 09.4460, 09.4015, 09.4091, 09.4261, 09.4262, 09.4421,
     09.4079, 09.4152, 09.4517, 09.4126, 09.4590, 09.4591, 09.4592, 09.4593, 09.4594, 09.4596,
     09.4599, valdymo pagal licencijas sistema pakeičiama valdymu pagal eiliškumo principą.

     2.       KONSULTACIJOS PRIEŠ PRIIMANT REGLAMENTĄ
     Komisija deleguotojo reglamento projektą su valstybių narių paskirtais ekspertais aptarė
     Bendro rinkų organizavimo ekspertų grupėje ir atsižvelgė į jų nuomones. Tuo pačiu metu
     Komisija surengė susitikimų su suinteresuotaisiais subjektais, o 2020 m. gegužės 11 d. –
     birželio 8 d. jai buvo galima teikti atsiliepimus naudojantis grįžtamojo ryšio mechanizmu
     pagal Komisijos geresnio reglamentavimo sistemą.
     Naudojantis šiuo mechanizmu buvo pateiktas vienas atsiliepimas, susijęs su galvijienos
     sektoriumi. Teirautasi, kodėl reglamento projektas netaikomas kai kurioms pagal eiliškumo
     principą valdomoms žemės ūkio tarifinėms kvotoms. Kaip nurodyta aiškinamojo
     memorandumo 1 punkto trečioje pastraipoje, šiuo deleguotuoju reglamentu papildomos
     Reglamento (ES) Nr. 1308/2013 (BRO) 184 straipsnyje nustatytos taisyklės, o jis pats
     grindžiamas to reglamento 186 straipsniu. Todėl jis taikomas pagal eiliškumo principą
     valdomoms tarifinėms kvotoms, kurių teisinis pagrindas – BRO reglamentas (ES)
     Nr. 1308/2013. Komisijos reglamentai, kuriuose yra nuostatų dėl tokių tarifinių kvotų, bus
     panaikinti. Panaikinimas neapima tarifinių kvotų, kurių teisinis pagrindas yra kiti teisės aktai,
     pvz., Sąjungos muitinės kodekso reglamentas (ES) Nr. 952/2013.
     Europos Parlamento ekspertai buvo informuoti apie svarstymus ir pakviesti dalyvauti visuose
     Bendro rinkų organizavimo ekspertų grupės posėdžiuose.

LT                                                  1                                                    LT
 ---pagebreak---      3.      DELEGUOTOJO REGLAMENTO TEISINIAI ASPEKTAI
     Deleguotuoju reglamentu papildomos Reglamento (ES) Nr. 1308/2013 nuostatos dėl tarifinių
     kvotų valdymo. Deleguotasis reglamentas yra grindžiamas Reglamentu (ES) Nr. 1308/2013,
     visų pirma jo 186 straipsniu, ir Reglamentu (ES) Nr. 1306/2013, visų pirma jo 66 straipsniu.
     Šiame deleguotajame reglamente išdėstytos nuostatos dėl užstatų, kurių turi būti reikalaujama
     iš ūkio subjektų siekiant užtikrinti, kad tam tikri produktai būtų importuoti, nebūtų naudojami
     kita nei nustatyta paskirtimi ir nenukryptų nuo tam tikrų kokybės standartų.
     Kadangi šiame deleguotajame reglamente numatytų užstatų taikymo sritis yra platesnė (taip
     siekiama užtikrinti, kad būtų laikomasi tam tikrų su perdirbimu, galutiniu vartojimu, produktų
     kokybės standartais ir gyvūnų skerdimu bei penėjimu susijusių reikalavimų) ir skiriasi tų
     užstatų teisinis pagrindas, reglamente nenurodoma, kuri valstybės narės kompetentinga
     institucija yra už juos atsakinga. Teisė paskirti už tuos užstatus atsakingą kompetentingą
     instituciją paliekama valstybėms narėms.
     Be to, šiuo deleguotuoju reglamentu panaikinami esami Komisijos reglamentai dėl žemės
     ūkio    produktų     tarifinių  kvotų,   valdomų     laikantis  eiliškumo    principo.

LT                                                 2                                                   LT
 ---pagebreak---                      KOMISIJOS DELEGUOTASIS REGLAMENTAS (ES) …/...

                                                   2020 07 14

         kuriuo papildomos Europos Parlamento ir Tarybos reglamento (ES) Nr. 1308/2013 ir
         Europos Parlamento ir Tarybos reglamento (ES) Nr. 1306/2013 nuostatos dėl užstatų
         pateikimo ir grąžinimo, kai tarifinės kvotos administruojamos chronologine paraiškų
                                            pateikimo tvarka

     EUROPOS KOMISIJA,
     atsižvelgdama į Sutartį dėl Europos Sąjungos veikimo,
     atsižvelgdama į 2013 m. gruodžio 17 d. Europos Parlamento ir Tarybos reglamentą (ES)
     Nr. 1308/2013, kuriuo nustatomas bendras žemės ūkio produktų rinkų organizavimas ir
     panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001
     ir (EB) Nr. 1234/20071, ypač į jo 186 straipsnį,
     atsižvelgdama į 2013 m. gruodžio 17 d. Europos Parlamento ir Tarybos reglamentą (ES)
     Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo
     panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98,
     (EB) Nr. 814/2000, (EB) Nr. 1290/2005 ir (EB) Nr. 485/20082, ypač į jo 66 straipsnio 3 dalį,
     kadangi:
     (1)      Reglamentu (ES) Nr. 1308/2013 nustatytos taisyklės, susijusios su tarifinių kvotų
              valdymu ir specialia importo į trečiąsias šalis tvarka. Juo Komisija taip pat įgaliota
              priimti atitinkamus deleguotuosius ir įgyvendinimo aktus, kad būtų galima užtikrinti
              sklandų tarifinių kvotų valdymą;
     (2)      siekiant supaprastinti administracinius formalumus, nepakankamai naudojamos žemės
              ūkio produktų tarifinės kvotos valdomos laikantis eiliškumo principo pagal Komisijos
              įgyvendinimo reglamento (ES) 2015/24473 49–54 straipsnius, kuriais
              reglamentuojamas tarifinių kvotų valdymas chronologine tvarka pagal muitinės
              deklaracijų priėmimo datas;
     (3)      reikėtų nustatyti, kad norint pasinaudoti tomis tarifinėmis kvotomis gali reikėti pateikti
              užstatą, kuriuo užtikrinama, kad būtų laikomasi tam tikrų su perdirbimu, galutiniu
              vartojimu, produktų kokybės standartais, taip pat su gyvūnų skerdimu ir penėjimu
              susijusių reikalavimų. Tokie su kiekviena atitinkama tarifine kvota susiję reikalavimai
              išsamiai nustatomi įgyvendinimo akte, kuris priimamas pagal Reglamento (ES)
              Nr. 1308/2013 187 straipsnį;
     (4)      siekiant supaprastinti procedūrą ir teisės aktus, tikslinga dabartines keliuose Sąjungos
              aktuose nustatytas tarifinių kvotų, administruojamų pagal eiliškumo principu
              grindžiamą metodą, valdymo taisykles pakeisti vienu aktu. Todėl Komisijos

     1
              OL L 347, 2013 12 20, p. 671.
     2
              OL L 347, 2013 12 20, p. 549.
     3
              2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos
     išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos
     muitinės kodeksas, nuostatų įgyvendinimo taisyklės (OL L 343, 2015 12 29, p. 558).

LT                                                      3                                                        LT
 ---pagebreak---               reglamentai (EB) Nr. 440/964, (EB) Nr. 1831/965, (EB) Nr. 2133/20016, (EB)
              Nr. 2094/20047, (EB) Nr. 937/20068, (EB) Nr. 437/20099, (EB) Nr. 438/200910, (EB)
              Nr. 933/200911, (EB) Nr. 1064/200912, (ES) Nr. 1085/201013 bei (ES) Nr. 59/201114 ir
              Komisijos įgyvendinimo reglamentai (ES) Nr. 1354/201115, (ES) Nr. 481/201216, (ES)
              Nr. 988/201417, (ES) Nr. 989/201418, (ES) Nr. 1233/201419, (ES) 2015/240520, (ES)
              2017/146621 bei (ES) 2018/56722 turėtų būti panaikinti;

     4
               1996 m. kovo 11 d. Komisijos reglamentas (EB) Nr. 440/96, atidarantis Bendrijos tarifines kvotas tam
     tikriems salyklo daigų ir miežių išsijų mišiniams bei numatantis jų administravimą (OL L 61, 1996 3 12, p. 2).
     5
               1996 m. rugsėjo 23 d. Komisijos reglamentas (EB) Nr. 1831/96, nustatantis pagal GATT privalomas
     Bendrijos tarifines kvotas kai kuriems vaisiams ir daržovėms bei perdirbtiems vaisiams ir daržovėms ir
     numatantis jų administravimą nuo 1996 metų (OL L 243, 1996 9 24, p. 5).
     6
               2001 m. spalio 30 d. Komisijos reglamentas (EB) Nr. 2133/2001, atidarantis tam tikras Bendrijos
     tarifines kvotas ir tarifų ribas javų sektoriuje ir numatantis jų administravimą bei panaikinantis Reglamentus
     (EB) Nr. 1897/94, (EB) Nr. 306/96, (EB) Nr. 1827/96, (EB) Nr. 1970/96, (EB) Nr. 1405/97, (EB) Nr. 1406/97,
     (EB) Nr. 2492/98, (EB) Nr. 2809/98 ir (EB) Nr. 778/1999 (OL L 287, 2001 10 31, p. 12).
     7
               2004 m. gruodžio 8 d. Komisijos reglamentas (EB) Nr. 2094/2004, atidarantis 10000 tonų kitais būdais
     apdirbtų avižų grūdų, klasifikuojamų KN kodu 11042298, tarifų kvotą (OL L 362, 2004 12 9, p. 12).
     8
               2006 m. birželio 23 d. Komisijos reglamentas (EB) Nr. 937/2006, įvedantis kukurūzų glitimo, kurio
     kilmės šalis yra Jungtinės Amerikos Valstijos, Bendrijos tarifų kvotą ir numatantis jos administravimą
     (OL L 172, 2006 6 24, p. 9).
     9
               2009 m. gegužės 26 d. Komisijos reglamentas (EB) Nr. 437/2009, kuriuo leidžiama naudoti penėjimui
     skirtų jaunų galvijų patinų Bendrijos importo tarifinę kvotą ir nustatomas jos administravimas (OL L 128,
     2009 5 27, p. 54).
     10
               2009 m. gegužės 26 d. Komisijos reglamentas (EB) Nr. 438/2009, kuriuo leidžiama naudoti ne skersti
     skirtų kai kurių Alpių ir kalnų veislių bulių, karvių ir telyčių Bendrijos importo tarifines kvotas ir nustatomas jų
     administravimas (OL L 128, 2009 5 27, p. 57).
     11
               2009 m. spalio 6 d. Komisijos reglamentas (EB) Nr. 933/2009, kuriuo nustatomos Tarybos reglamento
     (EB) Nr. 779/98 taikymo taisykles, susijusias su leidimu naudoti tam tikras Turkijos kilmės paukštienos
     produktų importo į Bendriją kvotas ir susijusias su tokių kvotų administravimu (OL L 263, 2009 10 7, p. 9).
     12
               2009 m. lapkričio 4 d. Komisijos reglamentas (EB) Nr. 1064/2009, kuriuo leidžiama naudoti iš trečiųjų
     šalių įvežamų salyklinių miežių Bendrijos tarifinę kvotą ir nustatoma jos administravimo tvarka (OL L 291,
     2009 11 7, p. 14).
     13
               2010 m. lapkričio 25 d. Komisijos reglamentas (ES) Nr. 1085/2010, kuriuo leidžiama naudoti tam tikras
     batatų, maniokų, maniokų krakmolo ir kitų produktų, kurių kodai KN 07149011 ir KN 07149019, metines
     tarifines kvotas ir nustatoma jų administravimo tvarka ir kuriuo iš dalies keičiamas Reglamentas (ES) Nr.
     1000/2010 (OL L 310, 2010 11 26, p. 3).
     14
               2011 m. sausio 25 d. Komisijos reglamentas (ES) Nr. 59/2011, kuriuo leidžiamos pradėti naudoti
     Serbijos Respublikos kilmės vyno tarifines kvotas ir numatomas jų administravimas (OL L 22, 2011 1 26, p. 1).
     15
               2011 m. gruodžio 20 d. Komisijos įgyvendinimo reglamentas (ES) Nr. 1354/2011, kuriuo leidžiama
     pradėti naudoti metines Sąjungos tarifines avių, ožkų, avienos ir ožkienos kvotas (OL L 338, 2011 12 21, p. 36).
     16
               2012 m. birželio 7 d. Komisijos įgyvendinimo reglamentas (ES) Nr. 481/2012, kuriuo nustatomos
     aukštos kokybės galvijienos tarifinių kvotų administravimo taisyklės (OL L 148, 2012 6 8, p. 9).
     17
               2014 m. rugsėjo 18 d. Komisijos įgyvendinimo reglamentas (ES) Nr. 988/2014, kuriuo leidžiama
     pradėti naudoti Moldovos Respublikos kilmės žemės ūkio produktų Sąjungos tarifines kvotas ir numatomas jų
     administravimas (OL L 278, 2014 9 20, p. 12).
     18
               2014 m. rugsėjo 19 d. Komisijos įgyvendinimo reglamentas (ES) Nr. 989/2014, kuriuo leidžiama
     pradėti naudoti Gruzijos kilmės žemės ūkio produktų Sąjungos tarifines kvotas ir numatomas jų administravimas
     (OL L 278, 2014 9 20, p. 16).
     19
               2014 m. lapkričio 18 d. Komisijos įgyvendinimo reglamentas (ES) Nr. 1233/2014, kuriuo iš dalies
     keičiamas Reglamentas (EB) Nr. 2597/2001 dėl Bendrijos tarifinių kvotų tam tikriems vynams, kurių kilmės
     šalis Kroatijos Respublika ir buvusioji Jugoslavijos Respublika Makedonija, atidarymo ir administravimo
     (OL L 332, 2014 11 19, p. 11).
     20
               2015 m. gruodžio 18 d. Komisijos įgyvendinimo reglamentas (ES) 2015/2405, kuriuo leidžiama pradėti
     naudoti Ukrainos kilmės žemės ūkio produktų Sąjungos tarifines kvotas ir numatomas jų administravimas
     (OL L 333, 2015 12 19, p. 89).
     21
               2017 m. rugpjūčio 11 d. Komisijos įgyvendinimo reglamentas (ES) 2017/1466, kuriuo leidžiama pradėti
     naudoti Kosovo kilmės vyno Sąjungos tarifines kvotas ir nustatoma jų administravimo tvarka (OL L 209,
     2017 8 12, p. 8).

LT                                                            4                                                             LT
 ---pagebreak---      (5)     siekiant užtikrinti sklandų perėjimą prie šiame reglamente nustatytų taisyklių ir
             įvykdyti įpareigojimą prieš taikant naujas taisykles apie jas pranešti Pasaulio prekybos
             organizacijai, tikslinga atidėti šio reglamento taikymą, kad jis būtų taikomas 2021 m.
             sausio 1 d. ir vėliau prasidėsiantiems tarifinių kvotų laikotarpiams,
     PRIĖMĖ ŠĮ REGLAMENTĄ:

                                                     1 straipsnis
                                                   Taikymo sritis
     Šiuo reglamentu nustatomos taisyklės, kuriomis papildomos reglamentų (ES) Nr. 1308/2013
     ir (ES) Nr. 1306/2013 nuostatos dėl užstatų pateikimo ir grąžinimo, kai tarifinės kvotos
     administruojamos chronologine paraiškų pateikimo tvarka.

                                                     2 straipsnis
                                                Užstato pateikimas
     Norint pasinaudoti sumažinta importo muito norma pagal tarifinę kvotą, administruojamą
     chronologine paraiškų pateikimo tvarka, gali reikėti pateikti užstatą kompetentingoms
     institucijoms.
     Ūkio subjektai užstatą pateikia, priklausomai nuo atvejo, teikdami prašymą suteikti leidimą
     taikyti galutinio vartojimo procedūrą pagal Europos Parlamento ir Tarybos reglamento (ES)
     Nr. 952/201323 211 straipsnį arba teikdami prekių išleidimo į laisvą apyvartą muitinės
     deklaraciją.
     Valiutos kursas nustatomas pagal Reglamento (ES) Nr. 1306/2013 106 straipsnį.

                                                     3 straipsnis
                                      Užstato grąžinimas ir negrąžinimas
     1.    Užstatas grąžinamas nedelsiant, kai kompetentinga institucija gauna priimtiną
     įrodymą, kad su tuo užstatu susiję reikalavimai yra įvykdyti.
     2.      Jei įvykdyti ne visi atitinkami reikalavimai, grąžinama užstato dalis, proporcinga
     kiekiui, su kuriuo susiję reikalavimai įvykdyti. Likusi užstato dalis negrąžinama laikantis
     Komisijos deleguotojo reglamento (ES) 907/201424 24 straipsnio.

                                                     4 straipsnis
                                                   Panaikinimas
     Komisijos reglamentai (EB) Nr. 440/96, (EB) Nr. 1831/96, (EB) Nr. 2133/2001, (EB)
     Nr. 2094/2004, (EB) Nr. 937/2006, (EB) Nr. 437/2009, (EB) Nr. 438/2009, (EB)
     Nr. 933/2009, (EB) Nr. 1064/2009, (ES) Nr. 1085/2010 bei (ES) Nr. 59/2011 ir Komisijos

     22
              2018 m. balandžio 12 d. Komisijos įgyvendinimo reglamentas (ES) 2018/567, kuriuo leidžiama pradėti
     naudoti Islandijos kilmės dešrų ir kiaulių mėsos importo tarifines kvotas ir nustatoma jų administravimo tvarka
     (OL L 95, 2018 4 13, p. 11).
     23
              2013 m. spalio 9 d. Europos Parlamento ir Tarybos reglamentas (ES) Nr. 952/2013, kuriuo nustatomas
              Sąjungos muitinės kodeksas (OL L 269, 2013 10 10, p. 1).
     24
              2014 m. kovo 11 d. Komisijos deleguotasis reglamentas (ES) Nr. 907/2014, kuriuo papildomos Europos
              Parlamento ir Tarybos reglamento (ES) Nr. 1306/2013 nuostatos dėl mokėjimo agentūrų ir kitų įstaigų,
              finansų valdymo, sąskaitų patvirtinimo, užstatų ir dėl euro naudojimo (OL L 255, 2014 8 28, p. 18).

LT                                                         5                                                           LT
 ---pagebreak---      įgyvendinimo reglamentai (ES) Nr. 1354/2011, (ES) Nr. 481/2012, (ES) Nr. 988/2014, (ES)
     Nr. 989/2014, (ES) Nr. 1233/2014, (ES) 2015/2405, (ES) 2017/1466 bei (ES) 2018/567
     panaikinami nuo 2021 m. sausio 1 d.
     Tačiau jie ir toliau taikomi tą dieną dar nepasibaigusiems tarifinių kvotų laikotarpiams.

                                               5 straipsnis
                                       Įsigaliojimas ir taikymas
     Šis reglamentas įsigalioja septintą dieną po jo paskelbimo Europos Sąjungos oficialiajame
     leidinyje.

     Šis reglamentas taikomas 2021 m. sausio 1 d. ir vėliau prasidėsiantiems tarifinių kvotų
     laikotarpiams.Šis reglamentas privalomas visas ir tiesiogiai taikomas visose valstybėse narėse.
     Priimta Briuselyje 2020 07 14

                                                  Komisijos vardu
                                                  Pirmininkė
                                                  Ursula VON DER LEYEN

LT                                                  6                                                  LT